Volgens Alana Bailey, adjunk- uitvoerende hoof van AfriForum verantwoordelik vir taalaangeleenthede, het die organisasie en sy regspan besluit dat dit noodsaaklik is om te appelleer, aangesien die beskerming van taalregte noodsaaklik vir gehalte-onderwys in die land is en die toekomstige stand van die ekonomie direk raak. “Die beskerming van die regte van Afrikaanssprekende studente is van sleutelbelang vir AfriForum en die organisasie sal voortgaan om hulle toegang tot moedertaalonderrig op alle moontlike wetlike wyses te beskerm en te bevorder.
Kort ná verlof om appèl toegestaan is, het AfriForum goeie nuus verneem betreffende ’n ander taalsaak waarby die burgerregte-organisasie betrokke is. AfriForum is naamlik een van die organisasies wat die taalregte-aktivis Cerneels Lourens steun in ’n saak oor die gebrek aan wetgewing in al 11 amptelike tale. Tans word alle wetgewing in Engels gepubliseer, met ’n lukraak gekose tweede taal daarby. Dit beteken dat Suid-Afrikaanse wetgewing nie volledig in enige van die tien inheemse amptelike tale beskikbaar is nie. Lourens en sy medewerkers het die saak in 2017 by die Verenigde Nasies (VN) se Menseregtekomitee aanhangig gemaak nadat alle plaaslike regsremedies om veeltalige wetgewing moontlik te maak, sonder sukses uitgeput is. Dié klag word nou uiteindelik amptelik ondersoek. Lourens, AfriForum en die ander deelnemers aan die proses hoop dat die VN se ondersoek ook tot meer bewustheid oor die noodsaak van taalregte in die land sal bydra.
CJ studeer jy tans by Unisa?? Moenie kommentaar lewer as jy nie self ‘n student is wat as gevolg van die nuwe taalbeleid sukkel nie. Daar is wonderlike mense by Unisa wat bereid is om jou te help. Ek ondersteun Afriforum 100%!!! Dit is regtig baie moeilik as jy vir 4 jaar in afrikaans studeer het en nou skielik is al die materiaal slegs in engels beskikbaar.
Los die papier gekibbel en oor taal en kultuur. Hierdie mense het klaar reggekry om die Afrikaner te stroop van alles , en gaan nie hul steur aan enige hofdokumente nie. Gaan staan in die parlerment en vertel reguit in die heerser van die land se gesig wat se gevolge hulle gaan staan vir die volksmoord wat hulle besig is om te pleeg.